Document ID: /roh_data/filtered/fineweb-2-filterrobots_roh.jsonl.gz/4383

La bova da Bondo ha laschà enavos plajas en la cuntrada ch'ins vesa anc ditg. Era ussa suenter passa in mez onn vegn anc adina fatg urden. Ed i sa mussan era donns ch'ins realisescha pir ussa, donns che pertutgan per ina giada pli pauc ils carstgauns, mabain ils peschs. La bova ha numnadamain quasi extirpà ils peschs en la Maira, da Bondo engiu. Casper Nicca ha dà in sguard sut l'aua cun il guardiaselvaschina da la val Renato Roganti.
TR Telesguard 17:40